Hvenær fer gamanið að kárna ? Hvað merkir kárna og á þetta örugglega að vera kárna en ekki grána ? Sögnin að kárna merkir ‘ versna , úfna , fara úr lagi , rifna , verða viðsjárverður , ískyggilegur ’ samkvæmt Íslenskri orðsifjabók Ásgeirs Blöndals Magnússonar ( 1989 : 448 ) . Ásgeir telur hana vísast leidda af lýsingarorðinu kárr ‘ hrokkinhærður ’ í fornu máli og upphafleg merking sagnarinnar sé ‘ verða úfinn , hrukkast , ýfast , ólagast ’ . Af sama stofni er orðið kári í merkingunni ‘ vindur , vindkviða ’ og karmannsnafnið Kári ‘ hinn hrokkinhærði ’ . Sögnin að kárna er vísast leidd af lýsingarorðinu kárr ‘ hrokkinhærður ’ í fornu máli . Bæði samböndin að kárna gamanið og grána gamanið merkja hið sama . Grána merkir ‘ verða grár ( ri ) , versna . ’